ddrg/super_eurlex huggingface dataset:
KOMMISSIONENS BESLUTNING af 28. juli 1997 om ændring af beslutning 95/328/EF om sundhedscertifikatet for fiskerivarer fra tredjelande, der endnu ikke er omfattet af en særlig beslutning (EØS-relevant tekst) (97/588/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (1), senest ændret ved direktiv 96/23/EF (2), særlig artikel 11, og

ud fra følgende betragtninger:

Kommissionens beslutning 97/296/EF (3), senest ændret ved beslutning 97/564/EF (4), har i del II i bilaget fastlagt listen over tredjelande, som endnu ikke er omfattet af en særlig beslutning, men som opfylder betingelserne i artikel 2, stk. 2, i Rådets beslutning 95/408/EF (5), ændret ved beslutning 97/34/EF (6); Kommissionens beslutning 95/328/EF (7) anvendes indtil den 30. juni 1997 for import fra de pågældende tredjelande;

i beslutning 95/408/EF er det fastsat, at den pågældende liste gælder indtil den 31. december 1998; gyldighedsperioden for beslutning 95/328/EF bør derfor tilpasses;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 4 i beslutning 95/328/EF ændres: »for en periode på to år« til »til den 31. december 1998«.

Artikel 2

Denne beslutning er rettet til medlemsstaterne.

Udfærdiget i Bruxelles, den 28. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 15.

(2) EFT nr. L 125 af 23. 5. 1996, s. 10.

(3) EFT nr. L 122 af 14. 5. 1997, s. 21.

(4) EFT nr. L 232 af 23. 8. 1997, s. 13.

(5) EFT nr. L 243 af 11. 10. 1995, s. 17.

(6) EFT nr. L 13 af 16. 1. 1997, s. 33.

(7) EFT nr. L 191 af 12. 8. 1995, s. 32.
KOMMISSIONENS BESLUTNING af 25. juli 1997 om ændring af beslutning 97/252/EF om midlertidige lister over tredjelandsvirksomheder, hvorfra medlemsstaterne tillader indførsel af mælk og mælkebaserede produkter til konsum (EØS-relevant tekst) (97/598/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (1), senest ændret ved beslutning 97/34/EF (2), særlig artikel 2, stk. 1, og artikel 7, og

ud fra følgende betragtninger:

I Kommissionens beslutning 95/340/EF (3), senest ændret ved beslutning 96/584/EF (4), opstilles der en liste over tredjelande, hvorfra medlemsstaterne tillader indførsel af mælk og mælkebaserede produkter;

for landene på denne liste er der fastsat sundhedsbetingelser og bestemmelser om udstedelse af sundhedscertifikat ved indførsel af mælk og mælkebaserede produkter ved Kommissionens beslutning 95/343/EF (5), senest ændret ved beslutning 97/115/EF (6);

i Kommissionens beslutning 97/252/EF (7) opstilles der midlertidige lister over tredjelandsvirksomheder, hvorfra medlemsstaterne tillader indførsel af mælk og mælkebaserede produkter til konsum;

ved kontrol på stedet er det for Bulgariens vedkommende blevet fastslået, at nogle virksomheder ikke overholder EF-reglerne, og at de forsikringer, som myndighederne har givet Kommissionen, ikke overholdes;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 97/252/EF affattes for Bulgariens vedkommende som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 25. juli 1997.

På Kommissionens vegne

Franz FISCHLER

Medlem af Kommissionen

(1) EFT L 243 af 11. 10. 1995, s. 17.

(2) EFT L 13 af 16. 1. 1997, s. 33.

(3) EFT L 200 af 24. 8. 1995, s. 38.

(4) EFT L 255 af 9. 10. 1996, s. 20.

(5) EFT L 200 af 24. 8. 1995, s. 52.

(6) EFT L 42 af 13. 2. 1997, s. 16.

(7) EFT L 101 af 18. 4. 1997, s. 46.

BILAG

País: Bulgaria / Land: Bulgarien / Land: Bulgarien / ×þñá: Âïõëãáñßá / Country: Bulgaria / Pays: Bulgarie / Paese: Bulgaria / Land: Bulgarije / País: Bulgária / Maa: Bulgaria / Land: Bulgarien
RÅDETS AFGØRELSE af 22. juli 1997 om Det Europæiske Fællesskabs indgåelse af interimsaftalen om handel og handelsanliggender mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Den Kirgisiske Republik på den anden side (97/567/EKSF/EF/Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtning:

Det er i afventning af ratifikationen af partnerskabs- og samarbejdsaftalen, der blev undertegnet i Bruxelles den 9. februar 1995, nødvendigt at godkende interimsaftalen om handel og handelsanliggender mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Den Kirgisiske Republik på den anden side -

TRUFFET FØLGENDE AFGØRELSE:

Artikel 1

Interimsaftalen om handel og handelsanliggender mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Den Kirgisiske Republik på den anden side sammen med protokollen og erklæringerne godkendes herved på Det Europæiske Fællesskabs vegne (2).

De i stk. 1 nævnte tekster er knyttet til denne afgørelse.

Artikel 2

Formanden for Rådet foranstalter på Det Europæiske Fællesskabs vegne den notifikation, der er omhandlet i interimsaftalens artikel 33.

Udfærdiget i Bruxelles, den 22. juli 1997.

På Rådets vegne

J. POOS

Formand

(1) Udtalelse fra Europa-Parlamentet af 26. juni 1997 (EFT nr. C 222 af 21. 7. 1997).

(2) Datoen for aftalens ikrafttræden vil blive offentliggjort i De Europæiske Fællesskabers Tidende på foranledning af Generalsekretariatet for Rådet.
14.8.97IDA DeEuropæiskeFællesskabersTidende Nr.L224/21
KOMMISSIONENS BESLUTNING
af16.juli1997
omimportlicenser forvarerindenforoksekødssektoren medoprindelsei
Botswana,Kenya,Madagaskar ,Swaziland,ZimbabweogNamibia
(97/547/EF)
tredjelande(4),senestændretvedaktenvedrørende
Østrigs,FinlandsogSverigestiltrædelse—
VEDTAGET FØLGENDE BESLUTNING :
Artikel1
Nedenståendemedlemsstater udstederden21.juli1997
importlicenser forprodukterfraoksekødssektoren ,
udtryktsomudbenetkød,medoprindelseivissestateri
Afrika,VestindienogStillehavet,fornedenstående
mængderogoprindelseslande :
Tyskland:
—1350,000tonsmedoprindelseiBotswana
—45,000tonsmedoprindelseiMadagaskar
DetForenedeKongerige:
—1850,000tonsmedoprindelseiBotswana
—60,000tonsmedoprindelseiSwaziland
—470,000tonsmedoprindelseiZimbabwe
—401,000tonsmedoprindelseiNamibia.
Artikel2
Derkanioverensstemmelse medartikel3,stk.3,iforord­
ning(EF)nr.589/96indgiveslicensansøgninger iløbetaf
detiførstedageafaugust1997forfølgendemængder
udbenetoksekød:KOMMISSIONEN FORDEEUROPÆISKE
FÆLLESSKABER HAR—
underhenvisningtiltraktatenomoprettelseafDet
EuropæiskeFællesskab ,
underhenvisningtilRådetsforordning(EØF)nr.715/90
af5.marts1990omdenordning,derskalgældeforland­
brugsprodukter ogvisseandrevarerfremstilletafland­
brugsprodukter medoprindelseiAfrika,Vestindienog
Stillehavet(AVS)ellerideoversøiskelandeogterrito­
rier('),senestændretvedforordning(EF)nr.619/96(2),
særligartikel27,
underhenvisningtilKommissionens forordning(EF)nr.
589/96af2.april1996omfastsættelseafgennemførelses­
bestemmelser ioksekødssektoren tilRådetsforordning
(EØF)nr.715/90omdenordning,derskalgældefor
landbrugsprodukter ogvissevarerfremstilletaflandbrugs­
produktermedoprindelseiAVS-staterneellerideover­
søiskelandeogterritorierf),særligartikel4,og
udfrafølgendebetragtninger :
Medartikel1iforordning (EF)nr.589/96åbnesder
mulighedforudstedelseafimportlicenser forprodukter
fraoksekødssektoren ;indførslerne måimidlertidikke
overstigedemængder,somerfastsatforhvertafdisse
eksporterende tredjelande;
delicensansøgninger ,dererindgivetfraden1.tilden10.
juli1997,udtryktsomudbenetkød,ioverensstemmelse
medforordning(EF)nr.589/96,overstigerforprodukter
medoprindelseiBotswana,Kenya,Madagaskar ,Swazi­
land,ZimbabweogNamibiaikkededisponiblemængder
fordisselande;deterderformuligtatudstedeimportli­
censerfordemængder,dereranmodetomlicensfor;
derestmængder ,forhvilkederkanansøgesomlicenser
fraden1.august1997,børfastsættes,udenatden
samledemængdepå52100tonsoverskrides ;
detbørunderstreges ,atdennebeslutningikketilside­
sætterbestemmelser iRådetsdirektiv72/462/EØFaf12.
december1972omsundhedsmæssige ogveterinærpoliti­
mæssigeproblemeriforbindelsemedindførselafkvæg,
svin,fåroggedersamtferskkødogkødprodukter fra—Botswana : 10406,000tons
—Kenya: 142,000tons
—Madagaskar :7174,000tons
—Swaziland : 3178,000tons
—Zimbabwe : 6494,659tons
—Namibia : 9569,000tons.
Artikel3
Dennebeslutningerrettettilmedlemsstaterne .
UdfærdigetiBruxelles,den16.juli1997.
PåKommissionens vegne
FranzFISCHLER
MedlemafKommissionen
(')EFTnr.L84af30.3.1990,s.85.
(2)EFTnr.L89af10.4.1996,s.1.
(3)EFTnr.L84af3.4.1996,s.22. (4)EFTnr.L302af31.12.1972,s.28.
RÅDETS AFGØRELSE af 24. juli 1997 om midlertidig anvendelse af aftalen mellem Det Europæiske Fællesskab og Den Tidligere Jugoslaviske Republik Makedonien om handel med tekstilvarer (97/566/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Det Europæiske Fællesskabs vegne ført forhandlinger om en bilateral aftale om handel med tekstilvarer med Den Tidligere Jugoslaviske Republik Makedonien;

denne aftale bør anvendes på et midlertidigt grundlag fra den 1. januar 1997 i afventning af afslutningen af de nødvendige procedurer for indgåelsen heraf, dog under forudsætning af, at Den Tidligere Jugoslaviske Republik Makedonien ligeledes anvender aftalen midlertidigt -

TRUFFET FØLGENDE AFGØRELSE:

Eneste artikel

Aftalen mellem Det Europæiske Fællesskab og Den Tidligere Jugoslaviske Republik Makedonien om handel med tekstilvarer anvendes på et midlertidigt grundlag fra den 1. januar 1997 i afventning af afslutningen af den nødvendige procedurer for indgåelsen heraf, dog under forudsætning af, at Den Tidligere Jugoslaviske Republik Makedonien ligeledes anvender aftalen midlertidigt.

Teksten til aftalen er knyttet til denne afgørelse.

Udfærdiget i Bruxelles, den 24. juli 1997.

På Rådets vegne

M. FISCHBACH

Formand
KOMMISSIONENS AFGØRELSE af 24. juli 1997 om ændring af afgørelse 92/167/EØF om oprettelse af et ekspertudvalg for transit af elektricitet gennem de overordnede net (97/559/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, og

ud fra følgende betragtninger:

For at sikre kontinuiteten i arbejdet i Ekspertudvalget for Transit af Elektricitet gennem de Overordnede Net, der er oprettet ved Kommissionens afgørelse 92/167/EØF (1), ændret ved akten vedrørende Østrigs, Finlands og Sveriges tiltrædelse, er det nødvendigt, at medlemmernes mandat kan fornyes;

af hensyn til retssikkerheden bør visse bestemmelser, der ikke længere har betydning, ophæves;

afgørelse 92/167/EØF bør ændres i overensstemmelse med det ovenfor anførte -

TRUFFET FØLGENDE AFGØRELSE:

Eneste artikel

I artikel 6 i afgørelse 92/167/EØF foretages følgende ændringer:

a) Stk. 2 affattes således:

»2. Mandatet fornyes én gang.«

b) Stk. 3 ophæves.

Udfærdiget i Bruxelles, den 24. juli 1997.

På Kommissionens vegne

Christos PAPOUTSIS

Medlem af Kommissionen

(1) EFT nr. L 74 af 20. 3. 1992, s. 43.
KOMMISSIONENS BESLUTNING af 22. juli 1997 om anden ændring af beslutning 94/957/EF om de overgangsforanstaltninger, Finland skal anvende med hensyn til veterinærkontrol af levende dyr fra tredjelande, der føres ind i Finland (EØS-relevant tekst) (97/570/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), senest ændret ved direktiv 96/43/EF (2), særlig artikel 17a, og

ud fra følgende betragtninger:

Bilaget til Kommissionens beslutning 94/957/EF af 28. december 1994 om de overgangsforanstaltninger, Finland skal anvende med hensyn til veterinærkontrol af levende dyr fra tredjelande, der føres ind i Finland (3), ændret ved beslutning 95/82/EF (4), indeholder nærmere oplysninger om overgangsstederne og kontrolstederne for de berørte levende dyr; disse bestemmelser anvendes indtil den 31. december 1997;

de finske myndigheder vil allerede nu flytte overgangen og kontrollen fra Nuijamaa og det tilsvarende kontrolsted, som er beliggende ved den russisk-finske grænse, til Vaalimaa, som er det definitive overgangs- og kontrolsted;

på anmodning af de finske myndigheder og med forbehold af senere beslutninger, som måtte blive truffet i forbindelse med godkendelsen af grænsekontrolstederne i Finland, bør bilaget til den oprindelige beslutning ændres, således at Vaalimaa, Helsinki og Ivalo som midlertidig foranstaltning med virkning fra juli 1997 anføres som overgangs- og kontrolsteder med henblik på import af levende dyr;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 94/957/EF erstattes med bilaget til denne beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 22. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 56.

(2) EFT nr. L 162 af 1. 7. 1996, s. 1.

(3) EFT nr. L 371 af 31. 12. 1994, s. 19.

(4) EFT nr. L 66 af 24. 3. 1995, s. 26.

BILAG

>TABELPOSITION>
RÅDETS AFGØRELSE af 3. marts 1997 om indgåelse af et godkendt protokollat mellem Det Europæiske Fællesskab og Republikken Malta om handel med tekstilvarer (97/560/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Fællesskabets vegne ført forhandlinger om et godkendt protokollat om ændring og fornyelse af det gældende aftalememorandum mellem Det Europæiske Fællesskab og Republikken Malta om handel med tekstilvarer;

i medfør af Rådets afgørelse af 22. december 1995 anvendes dette godkendte protokollat midlertidigt fra den 1. januar 1996 i afventning af afslutningen af de procedurer, der er nødvendige for dets indgåelse;

dette godkendte protokollat bør godkendes -

TRUFFET FØLGENDE AFGØRELSE:

Artikel 1

Det godkendte protokollat mellem Det Europæiske Fællesskab og Republikken Malta om handel med tekstilvarer godkendes på Fællesskabets vegne.

Teksten til det godkendte protokollat er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne det godkendte protokollat.

Artikel 3

Formanden for Rådet giver på Fællesskabets vegne meddelelse om, at de i aftalememorandummets stk. 3 omhandlede interne procedurer er afsluttet.

Udfærdiget i Bruxelles, den 3. marts 1997.

På Rådets vegne

M. DE BOER

Formand
KOMMISSIONENS BESLUTNING af 28. juli 1997 om ændring af beslutning 97/20/EF om listen over tredjelande, der opfylder betingelserne for ligestilling med hensyn til betingelserne for produktion og afsætning af toskallede bløddyr, pighuder, sækdyr og havsnegle (EØS-relevant tekst) (97/565/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/492/EØF af 15. juli 1991 om sundhedsmæssige betingelser for produktion og afsætning af levende toskallede bløddyr (1), ændret ved akten vedrørende Østrigs, Finlands og Sveriges tiltrædelse, særlig artikel 9, nr. 3, litra a), og

ud fra følgende betragtninger:

Kommissionens beslutning 97/427/EF (2) har fastsat særlige importbetingelser for levende toskallede bløddyr, pighuder, sækdyr og havsnegle med oprindelse i Australien;

Kommissionens beslutning 97/562/EF (3) har fastsat særlige importbetingelser for toskallede bløddyr, pighuder, sækdyr og havsnegle med oprindelse i Thailand; disse betingelser gælder for produkter, der er steriliseret eller varmebehandlet efter betingelserne i Kommissionens beslutning 93/25/EØF (4), senest ændret ved beslutning 97/275/EF (5);

Australien og Thailand bør medtages i den liste over tredjelande, hvorfra det er tilladt at indføre levende toskallede bløddyr, pighuder, sækdyr og havsnegle, som blev fastsat ved Kommissionens beslutning 97/20/EF (6);

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 97/20/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 28. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 1.

(2) EFT nr. L 183 af 11. 7. 1997, s. 38.

(3) Se side 9 i denne Tidende.

(4) EFT nr. L 16 af 25. 1. 1993, s. 22.

(5) EFT nr. L 108 af 25. 4. 1997, s. 52.

(6) EFT nr. L 6 af 10. 1. 1997, s. 46.

BILAG

»BILAG

Liste over tredjelande, hvorfra indførsel til konsum af toskallede bløddyr, pighuder, sækdyr og havsnegle i enhver form er tilladt

I. Tredjelande, der er omfattet af en særlig beslutning på grundlag af Rådets direktiv 91/492/EØF:

Australien

Chile

Marokko

Peru

Tyrkiet

Sydkorea

II. Tredjelande, der måtte blive omfattet af en foreløbig beslutning på grundlag af Rådets beslutning 95/408/EF:

Canada

Grønland

Færøerne

New Zealand

Thailand (kun for produkter, der er steriliseret eller varmebehandlet ifølge Kommissionens beslutning 93/25/EØF)

USA«
KOMMISSIONENS BESLUTNING af 17. juli 1997 om ændring af beslutning 96/501/Euratom, EF, om bemyndigelse af Portugal til at beregne grundlaget for Fællesskabernes momsindtægter på basis af statistiske oplysninger hidrørende fra år, der ligger længere tilbage end det næstsidste år (Kun den portugisiske udgave er autentisk) (97/558/EF, Euratom)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til traktaten om oprettelse af Det Europæiske Økonomiske Atomenergifællesskab,

under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 13, og

ud fra følgende betragtninger:

Kommissionen har for Portugals vedkommende på grundlag af forordning (EØF, Euratom) nr. 1553/89 vedtaget beslutning 96/501/Euratom, EF (2), der bemyndiger Portugal til for regnskabsårene 1994, 1995 og 1996 at beregne grundlaget for Fællesskabernes momsindtægter på basis af statistiske oplysninger hidrørende fra år, der ligger længere tilbage end det næstsidste år;

Portugal er stadig ikke i stand til, for så vidt angår fordelingen af transaktioner efter satser i henhold til artikel 4, stk. 4, i forordning (EØF/Euratom) nr. 1553/89, at benytte nationalregnskaberne vedrørende det næstsidste år forud for det budgetår, for hvilket grundlaget for momsindtægterne beregnes, eftersom kun nationalregnskabet vedrørende 1994 er tilstrækkeligt detaljeret som grundlag for beregning af den vejede gennemsnitssats for budgetåret 1997;

Det rådgivende udvalg for egne indtægter har godkendt den rapport, der indeholder udvalgsmedlemmernes udtalelser om nærværende beslutning -

VEDTAGET FØLGENDE BESLUTNING:

Artikel 1

For så vidt angår fordelingen af transaktionerne efter sats i henhold til artikel 4, stk. 4, i forordning (EØF, Euratom) nr. 1553/89, bemyndiges Portugal til for budgetåret 1997, for hvilket grundlaget for momsindtægterne skal beregnes, at benytte oplysninger fra nationalregnskabet for 1994.

Artikel 2

Denne beslutning er rettet til Den Portugisiske Republik.

Udfærdiget i Bruxelles, den 17. juli 1997.

På Kommissionens vegne

Erkki LIIKANEN

Medlem af Kommissionen

(1) EFT nr. L 155 af 7. 6. 1989, s. 9.

(2) EFT nr. L 204 af 14. 8. 1996, s. 17.
KOMMISSIONENS BESLUTNING af 8. september 1997 om suspension af importen af pistacienødder og visse afledte produkter med oprindelse i eller hidrørende fra Iran (EØS-relevant tekst) (97/613/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 93/43/EØF af 14. juni 1993 om levnedsmiddelhygiejne (1), særlig artikel 10, og

ud fra følgende betragtninger:

Pistacienødder med oprindelse i eller hidrørende fra Iran har i mange tilfælde vist sig at have et alt for højt indhold af aflatoxin B1;

Den Videnskabelige Komité for Levnedsmidler har konstateret, at aflatoxin B1 selv i meget små doser fremkalder leverkræft, og at det desuden er genotoksisk;

der består i så fald en alvorlig risiko for folkesundheden inden for Fællesskabet, og det er bydende nødvendigt hurtigt at vedtage beskyttelsesforanstaltninger på fællesskabsplan;

da de iranske myndigheder i øjeblikket ikke kan give sundhedsgarantier, må importen af pistacienødder og visse afledte produkter med oprindelse i eller hidrørende fra Iran midlertidigt indstilles;

denne foranstaltning vil i første omgang være af kort varighed og skal tages op til vurdering med henblik på sammen med de iranske myndigheder at undersøge, om de fremover kan give sundhedsgarantier, således at importsuspensionen kan erstattes af særlige betingelser, der fastsættes i overensstemmelse med artikel 10, stk. 1, andet led, i direktiv 93/43/EØF;

der bør foretages en systematisk analyse af partier af pistacienødder fra andre tredjelande end Iran for at fastslå, om der også for disses vedkommende er problemer med aflatoxin B1-kontamination, som kræver beskyttelsesforanstaltninger; de samordnede programmer for levnedsmiddelkontrol bør suppleres med henblik herpå;

medlemsstaterne er blevet konsulteret -

VEDTAGET FØLGENDE BESLUTNING:

Artikel 1

Medlemsstaterne suspenderer importen af:

- pistacienødder henhørende under KN-kode 0802 50 00

- ristede pistacienødder henhørende under KN-kode 2008 19 13 og 2008 19 93

med oprindelse i eller hidrørende fra Iran.

Artikel 2

Denne beslutning tages op til vurdering:

- inden udløbet af en første frist på en måned

- om nødvendigt efter endnu en frist på to måneder

efter vedtagelsen med henblik på at fastslå, om det er muligt at erstatte importsuspensionen med særlige importbetingelser for produkterne i artikel 1, samtidig med at folkesundheden i Fællesskabet beskyttes.

Artikel 3

Medlemsstaterne tilpasser deres importforanstaltninger, således at de stemmer overens med denne beslutning. De underretter Kommissionen herom.

Artikel 4

Denne beslutning gælder indtil den 15. december 1997.

Artikel 5

Denne beslutning er rettet til medlemsstaterne.

Udfærdiget i Bruxelles, den 8. september 1997.

På Kommissionens vegne

Martin BANGEMANN

Medlem af Kommissionen

(1) EFT L 175 af 19. 7. 1993, s. 1.